S-2297/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 27. apríl 2021, á hendur B-kk-þgf S-kk-þgf H-kk-þgf, kt. [...], [...], [...], fyrir eftirtalin hegningar- og sérrefsilagabrot:

1. Fíkniefnalagabrot með því að hafa, aðfaranótt laugardagsins 30. maí 2020, haft í vörslum sínum 0,82 gaf kannabislaufum, sem lögregla fann við öryggisleit á ákærða á lögreglustöðinni við Hverfisgötu í Reykjavík.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

2. Þjófnað með því að hafa, föstudaginn 10. júlí 2020, í verslun Hagkaups í Skeifunni í Reykjavík, stolið rakspíra að söluverðmæti 10.499 kr.

Telst þetta varða við 244. gr. almennra hegningarlaga nr. 19/1940.

3. Þ jófnaðmeð því að hafa, föstudaginn 11. september 2020, stolið úr bifreiðinni [...]þar sem hún stóð mannlaus við Kex Hostel á Skúlagötu í Reykjavík, verkfæratösku af gerðinni Stanley, borvél og rafhlöðu af gerðinni Metabo, borvél og rafhlöðu af gerðinni De Walt og gulum verkfærakassa sem innihélt ýmis verkfæri, allt að óþekktu verðmæti.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 0,82 gaf kannabislaufum samkvæmt 6. mgr. 5. gr. laga nr. 64/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Við fyrirtöku málsins í dag mætti hvorki ákærði né verjandi hans og höfðu ekki boðað forföll en ákærða hafði verið birt ákæra og fyrirkall. Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. apríl 2021, var ákærða gert að greiða sekt með viðurlagaákvörðun 21. janúar 2021 fyrir akstur undir áhrifum slævandi lyfja, akstur undir áhrifum ávana- og fíkniefna og fyrir vörslur fíkniefna. Var ákærði sviptur ökurétti í þrjú ár frá þeim degi að telja. Að öðru leyti hefur sakarferill ákærða ekki áhrif við ákvörðun refsingar í máli þessu þar sem ítrekunaráhrif eldra brot seru fallin niður, sbr. 3. mgr. 71. gr. almennra hegningarlaga nr. 19/1940.

Brot þau sem ákærði er nú sakfelldur fyrir voru framin áður en ákærði gekkst undir framangreinda viðurlagákvörðun og verður honum því dæmdur hegningarauki nú, sbr. 78. gr. laga nr. 19/1940.

Með hliðsjón af framangreindu, sakarefni málsins og að virtum 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 0,82 grömm af kannabislaufum, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir S-kvk-þf H-kvk-þf B-kvk-þf.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf S-kk-nf H-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laganr. 22/1955.

Upptæk eru gerð til ríkissjóðs 0,82 grömm af kannabislaufum.

S-kvk-nf D-kvk-nf J-kvk-nf